VM i ishockey 2005

Verdensmesterskabet i ishockey 2005 var det 69. verdensmesterskab i ishockey gennem tiden. Mesterskabet blev afgjort i flere niveauer. Det egentlige verdensmesterskab (A-VM) med deltagelse af de 16 bedste hold blev spillet i Wien og Innsbruck, Østrig i perioden 30. april – 15. maj 2005.

De 12 næstbedste hold spillede VM i 1. division (B-VM) i to grupper i hhv. Ungarn og Holland. 2. Division (C-VM) blev spillet i to grupper i hhv. Kroatien og Serbien og Montenegro, mens 3. division (D-VM) afvikledes i Mexico.

VM 

Det egentlige VM (A-VM) blev spillet i Østrig i perioden 30. april – 15. maj 2005. To ishockeyhaller blev anvendt: Wiener Stadthalle i Wien og det olympiske ishockeycenter i Innsbruck.

16 lande deltog i mesterskabet. Heraf havde de 14 hold kvalificeret sig ved at slutte som de 14 bedste ved VM i ishockey 2004. De sidste to lande, Hviderusland og Slovenien, havde kvalificeret sig ved at vinde hver deres 1. divisionsgruppe ved VM 2004.

Indledende runde 

De 16 lande var ved lodtrækning blevet inddelt i fire grupper á fire hold. De tre bedste fra hver gruppe gik videre til mellemrunden, mens det dårligste hold fra hver gruppe fortsatte i nedrykningsspillet.

Mellemrunde 

De tre bedste fra hver indledende gruppe gik videre til mellemrunden, hvor holdene fra gruppe A og D samledes i gruppe E, mens holdene fra gruppe B og C samledes i gruppe F. Resultaterne fra den indledende runde blev taget med til mellemrunden. De fire bedste hold i hver gruppe gik videre til kvartfinalerne.

Slutspil

Nedrykningsspil 

De fire hold, der sluttede på sidstepladsen i de fire indledende grupper, spillede nedrykningsspil. De to bedste hold kvalificerede sig til næste VM, mens de to dårligste "rykkede ned" i 1. division.

Gruppe G

Resultaterne betød, at Tyskland og Østrig rykkede ned i 1. division.

Danmarks trup

1. division 

De 12 næstbedste hold spillede om verdensmesterskabet i 1. division (B-VM). Holdene var inddelt i to grupper, der spillede alle-mod-alle, og de to gruppevindere kvalificerede sig til næste års A-VM. De to hold, der sluttede på sidstepladsen i hver gruppe, rykkede ned i 2. division.

Gruppe A blev spillet i Debrecen, Ungarn, mens gruppe B blev afviklet i Eindhoven, Holland.

Dermed kvalificerede Norge og Italien sig til A-VM 2006, mens Kina og Rumænien rykkede ned i 2. division.

2. division 

De 12 tredjebedste hold spillede om verdensmesterskabet i 2. division (C-VM). Holdene var inddelt i to grupper, der spillede alle-mod-alle, og de to gruppevindere kvalificerede sig til næste års VM i 1. division. De to hold, der sluttede på sidstepladsen i hver gruppe, rykkede ned i 3. division.

Gruppe A blev spillet i Zagreb, Kroatien, mens gruppe B blev afviklet i Beograd, Serbien og Montenegro.

Dermed kvalificerede Kroatien og Israel sig til VM i 1. division året efter, mens Tyrkiet og Island rykkede ned i 3. division.

3. division 

VM i 3. division blev spillet i Mexico City, Mexico. De to bedste hold rykkede op i 2. division.

Dermed kvalificerede Mexico og Sydafrika sig til det efterfølgende VM i 2. division (C-VM).

Samlet rangering

Kilder / eksterne henvisninger 
 IIHF (officiel hjemmeside)
 VM i ishockey (officiel hjemmeside)

2005
Ishockey i 2005